

ระเบียบ สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

ว่าด้วย เงินกู้สวัสดิการเพื่อเสริมสภาพคล่อง พ.ศ. 2565 เก้ไขเพิ่มเติม (ฉบับที่ 1) พ.ศ. 2565

--------------🟑🟑🟑----------------

อาศัยอำนาจตามความในข้อ 79(8) ข้อ 107(3) ของข้อบังคับสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด พ.ศ. 2559 และที่ประชุมคณะกรรมการดำเนินการ ชุดที่ 24 ครั้งที่ 11/2565 เมื่อวันที่ 11 พฤศจิกายน พ.ศ. 2565 ได้มีมติกำหนดระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อเสริมสภาพคล่อง พ.ศ. 2565 แก้ไขเพิ่มเติม ( ฉบับที่ 1 ) พ.ศ. 2565 ดังต่อไปนี้

ข้อ 1. ระเบียบนี้เรียกว่า “ ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อเสริมสภาพคล่อง พ.ศ. 2565 แก้ไขเพิ่มเติม ( ฉบับที่ 1 ) พ.ศ. 2565 ”

ข้อ 2. ระเบียบนี้ให้ใช้บังคับตั้งแต่วันถัดจากวันที่มีมติเป็นต้นไป

ข้อ 3. ให้ยกเลิก ข้อ 3 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อเสริมสภาพคล่อง พ.ศ. 2565 ลงวันที่ 21 เมษายน 2565 และให้ใช้ข้อความดังต่อไปนี้แทน

“ ข้อ 3 ในระเบียบนี้

“สหกรณ์” หมายถึง สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

“สมาชิก” หมายถึง สมาชิกสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

“คณะกรรมการ” หมายถึง คณะกรรมการดำเนินการสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

“ประธานกรรมการ” หมายถึง ประธานคณะกรรมการดำเนินการสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

“ผู้จัดการ” หมายถึง คณะกรรมการดำเนินการสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

“เงินได้รายเดือน” หมายถึง เงินเดือนหรือค่าจ้างประจำหรือเงินบำนาญปกติและเงินเพิ่มค่าครองชีพหรือเงินที่จ่ายควบกับเงินเดือนหรือค่าจ้างประจำ

“เงินเดือน” หมายถึง เงินเดือนหรือค่าจ้างประจำหรือเงินบำนาญปกติแล้วแต่กรณี (ไม่รวมเงินเพิ่มทุกประเภท) ”

ข้อ 4. ให้ยกเลิก ข้อ 7 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อเสริมสภาพคล่อง พ.ศ. 2565 ลงวันที่ 21 เมษายน 2565 และให้ใช้ข้อความดังต่อไปนี้แทน

“ ข้อ 7. สมาชิกที่ขอกู้เงิน ให้ยื่นคำขอกู้โดยไม่ต้องผ่านหน่วยงานต้นสังกัดและไม่ต้องมีผู้ค้ำประกัน ยกเว้นสมาชิกที่เป็นพนักงานราชการให้ใช้สมาชิกที่เป็นข้าราชการค้ำประกัน 1 คน ”

ข้อ 5. ให้ยกเลิก ข้อ 8 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อเสริมสภาพคล่อง พ.ศ. 2565 ลงวันที่ 21 เมษายน 2565 และให้ใช้ข้อความดังต่อไปนี้แทน

“ ข้อ 8. วงเงินกู้สูงสุดไม่เกิน 150,000 บาท ( หนึ่งแสนห้าหมื่นบาทถ้วน ) โดยเป็นไปตามหลักเกณฑ์และเงื่อนไขตามประกาศที่สหกรณ์กำหนด ”

ข้อ 6. ให้ยกเลิก ข้อ 10 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อเสริมสภาพคล่อง พ.ศ. 2565 ลงวันที่ 21 เมษายน 2565 และให้ใช้ข้อความดังต่อไปนี้แทน

“ ข้อ 10. ให้ส่งชำระคืนเงินกู้เป็นงวดรายเดือน โดยชำระคืนเงินต้นพร้อมดอกเบี้ย จำนวนร้อยละ 1 ของจำนวนเงินกู้ได้อนุมัติ ”

ข้อ 7. ระเบียบนี้ให้ถือใช้ตั้งแต่วันที่ 1 มกราคม 2566

ข้อ 8. ในกรณีที่มีปัญหาเกี่ยวกับการปฏิบัติตามระเบียบนี้ ให้คณะกรรมการเป็นผู้มีอำนาจวินิจฉัยชี้ขาด

ข้อ 9. ให้ประธานกรรมการเป็นผู้รักษาการตามระเบียบนี้

ประกาศ ณ วันที่ 11 เดือน พฤศจิกายน พ.ศ. 2565



( นายสมศักดิ์ เลิศรัตนพันธุ์ )

ประธานกรรมการ

สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด



ประกาศ สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

เรื่อง หลักเกณ์และเงื่อนไขการให้เงินกู้สวัสดิการเพื่อเสริมสภาพคล่อง

--------------🟑🟑🟑----------------

ที่ประชุมคณะกรรมการดำเนินการ ชุดที่ 24 ครั้งที่ 11/2565 วันที่ 11 พฤศจิกายน 2565 ได้มีมติกำหนดหลักเกณฑ์และเงื่อนไขเงินกู้สวัสดิการเพื่อเสริมสภาพคล่องเพิ่มเติมจากระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด พ.ศ. 2565 และระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด พ.ศ. 2565 แก้ไขเพิ่มเติม ( ฉบับที่ 1 ) พ.ศ. 2565 ดังนี้

ข้อ 6. สมาชิกที่ประสงค์ขอกู้เงินตามระเบียบนี้ ต้องเป็นสมาชิกสหกรณ์มาแล้วไม่น้อยกว่า 1 ปี และเป็นสมาชิกสมาคมฌาปนกิจสงเคราะห์ชมรมสหกรณ์ออมทรัพย์สามัญศึกษาภาคเหนือ (สส.ชสน.) และหรือสมาชิกสมาคมฌาปนกิจสงเคราะห์ของสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ( สส.ศธ.ตก. )

ข้อ 8. วงเงินกู้สูงสุดไม่เกิน 150,000 บาท ( หนึ่งแสนห้าหมื่นบาทถ้วน ) โดยให้เป็นไปตามเงื่อนไข ดังนี้

(1) สมาชิกที่เป็นข้าราชการ วงเงินกู้สูงสุดไม่เกิน 100,000 บาท ( หนึ่งแสนบาทถ้วน ) ต้องเป็นสมาชิกสมาคมฌาปนกิจสงเคราะห์ชมรมสหกรณ์ออมทรัพย์สามัญศึกษาภาคเหนือ (สส.ชสน.) หรือเป็นสมาชิกสมาคมฌาปนกิจสงเคราะห์สมาชิกสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ( สส.ศธ.ตก. )

(2) สมาชิกที่เป็นข้าราชการ วงเงินกู้สูงสุดไม่เกิน 150,000 บาท ( หนึ่งแสนห้าหมื่นบาทถ้วน ) ต้องเป็นสมาชิกสมาคมฌาปนกิจสงเคราะห์ชมรมสหกรณ์ออมทรัพย์สามัญศึกษาภาคเหนือ (สส.ชสน.) และเป็นสมาชิกสมาคมฌาปนกิจสงเคราะห์สมาชิกสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ( สส.ศธ.ตก. )

(3) สมาชิกที่เป็นพนักงานราชการ วงเงินกู้สูงสุดไม่เกิน 50,000 บาท (ห้าหมื่นบาทถ้วน) ต้องเป็นสมาชิกสมาคมฌาปนกิจสงเคราะห์ชมรมสหกรณ์ออมทรัพย์สามัญศึกษาภาคเหนือ (สส.ชสน.) และหรือเป็นสมาชิกสมาคมฌาปนกิจสงเคราะห์สมาชิกสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ( สส.ศธ.ตก. )

ทั้งนี้ให้ถือใช้ตั้งแต่วันที่ 1 มกราคม 2566

ประกาศ ณ วันที่ 11 เดือนพฤศจิกายน พ.ศ. 2565



( นายสมศักดิ์ เลิศรัตนพันธุ์ )

ประธานกรรมการ

สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด